**Ministru kabineta noteikumu projekta „Grozījumi Ministru kabineta 2013.gada 28.maija noteikumos Nr.284 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” projektu iesniegumu atlases vienpadsmito un turpmākajām kārtām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un  Kohēzijas fonda vadības likuma  18.panta 10.punktu un *Euro* ieviešanas kārtības likuma (EIKL) 30.panta ceturtajā daļā noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2014.gada 12.augusta sēdes protokola Nr.43 59.§ 4.2. un 4.3.apakšpunktam Ekonomikas ministrijai ir uzdots sagatavot un līdz 2014.gada 1.oktobrim iesniegt izskatīšanai Ministru kabineta sēdē:  1) Ministru kabineta 2009.gada 17.jūnija noteikumu Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām” (turpmāk – MK noteikumi Nr.582) grozījumu projektu, paredzot papildus 3 milj. EUR, pārdalot citu Ekonomikas ministrijas pārziņā esošo 2007.-2013.gada plānošanas perioda Eiropas Savienības fondu aktivitāšu neizlietoto budžeta virssaistību finansējumu, lai līdz 2015.gada 31.decembrim turpinātu atbalstīt Latvijas komersantu aktivitātes, kas saistītas ar ieiešanu ārvalstu tirgos;  2) Ministru kabineta 2010.gada 21.septembra noteikumu Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”” (turpmāk – MK noteikumi Nr.887) grozījumu projektu, paredzot papildus 5 milj. EUR un paplašinot atbalstāmās darbības un izmaksas, pārdalot citu Ekonomikas ministrijas pārziņā esošo 2007.-2013.gada plānošanas perioda Eiropas Savienības fondu aktivitāšu neizlietoto budžeta virssaistību finansējumu un pagarinot atbalsta pasākumu darbību līdz 2015.gada 31.decembrim.  Saskaņā ar darbības programmas „Infrastruktūra un pakalpojumi” papildinājumu 3.4.4.1.aktivitātē „Daudzdzīvokļu māju siltumnoturības uzlabošanas pasākumi” (turpmāk – 3.4.4.1.aktivitāte) pieejamais Eiropas Reģionālās attīstības fonda (turpmāk – ERAF) finansējums ir 77 916 387 *euro.* Vienlaikus 3.4.4.1.aktivitātē virssaistību finansējums ir 11 382 975 *euro.* Līdz 2014.gada 2.oktobrim 3.4.4.1.aktivitātes ietvaros ir pabeigti 459 projekti par ERAF finansējumu 35 440 726,6 *euro* apmērā un turpinās 420 projektu īstenošana par ERAF finansējumu 41 9471 24,25 *euro* apmērā (kopā rezervētais ERAF finansējums 77 387 850,85 *euro*). Līdz ar to brīvais finansējums 3.4.4.1.aktivitātē saskaņā ar 2014.gada 2.oktobrī Eiropas Savienības struktūrfondu un Kohēzijas fonda vadības informācijas sistēmā pieejamajiem datiem ir 11 911 511,15 *euro.*  Ministru kabineta 2009.gada 10.februāra noteikumos Nr.138 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” projektu iesniegumu atlases pirmo līdz astoto kārtu” (turpmāk – MK noteikumi Nr.138) ir noteikts, ka 3.4.4.1.aktivitātes „Daudzdzīvokļu māju siltumnoturības uzlabošanas pasākumi” (turpmāk – 3.4.4.1.aktivitāte) projektu iesniegumu atlases pirmās līdz astotās kārtas ietvaros pieejamais Eiropas Reģionālās attīstības fonda (turpmāk – ERAF) finansējums ir 17 000 000 latu (24 188 821 *euro*) un finansējuma saņēmēju līdzfinansējums – 12 309 700 latu (17 515 125 *euro*).  Ministru kabineta 2011.gada 5.aprīļa noteikumos Nr.272 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” projektu iesniegumu atlases devīto un desmito kārtu” (turpmāk – MK noteikumi Nr.272) ir noteikts, ka 3.4.4.1.aktivitātes devītās un desmitās kārtas ietvaros pieejamais ERAF finansējums ir 53 727 566 *euro* un finansējuma saņēmēju līdzfinansējums – 37 204 249 *euro* un virssaistību finansējums – 3 798 432 *euro*  Ministru kabineta 2013.gada 28.maija noteikumos Nr.284 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” projektu iesniegumu atlases vienpadsmito un turpmākajām kārtām” (turpmāk – MK noteikumi Nr.284) ir noteikts, ka 3.4.4.1.aktivitātes vienpadsmitās un turpmāko kārtu ietvaros pieejamais saistību apjoms, kas pārsniedz aktivitātei pieejamo ERAF finansējumu (virssaistību finansējums), ir 5 330 447 lati (7 584 543 *euro*).  Lai izpildītu Ministru kabineta 2014.gada 12.augusta sēdes protokola Nr.43 59.§ 4.2. un 4.3.apakšpunktam nolemto, Ekonomikas ministrija veic neizlietoto budžeta virssaistību finansējuma pārdali no 3.4.4.1.aktivitātes uz 2.3.1.1.1.apakšaktivitāti „Ārējo tirgu apgūšana – ārējais mārketings” (turpmāk – 2.3.1.1.1.apakšaktivitāte) 3 milj. EUR apmērā un uz 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana” (turpmāk – 2.3.1.1.2.apakšaktivitāte) 5 milj. EUR apmērā. Ņemot vērā, ka 3.4.4.1.aktivitātē pieejamais finansējums ir sadalīts MK noteikumu Nr.138, MK noteikumu Nr.272 un MK noteikumu Nr.284 ietvaros, jāveic attiecīgi grozījumi šajos Ministru kabineta noteikumos, lai nodrošinātu virssaistību finansējuma pārdali. Tādējādi jāveic grozījumi:  1) pārcelt MK noteikumu Nr.138 ietvaros neizlietoto ERAF finansējumu 3 436 013 EUR apmērā un privāto finansējumu 2 515 125 EUR apmērā uz MK noteikumiem Nr.284, lai MK noteikumos Nr.284 pieejamo neizlietoto virssaistību finansējumu 4 201 568 EUR apmērā būtu iespējams novirzīt 2.3.1.1.2.apakšaktivitātei;  2) novirzīt MK noteikumu Nr.272 ietvaros neizlietoto virssaistību finansējumu 3 798 432 EUR apmērā uz 2.3.1.1.1.apakšaktivitāti (3 000 000 EUR), kā arī uz 2.3.1.1.2.apakšaktivitāti (798 432 EUR). Vienlaikus tiek noteikts, ka MK noteikumu Nr.272 ietvaros projektu iesniegumu atlases desmito kārtu organizē par MK noteikumu Nr.272 7.punktā minēto ERAF finansējumu un ERAF finansējumu, kas atlicis no iepriekšējām projektu iesniegumu atlases kārtām.  Papildus saistīto grozījumu dokumentu paketei darbības programmas „Uzņēmējdarbība un inovācijas” papildinājuma aktivitāšu ietvaros tiks pievienots MK sēdes protokollēmuma projekts, kas paredz noteikt izņēmumu 3.4.4.1.aktivitātē attiecībā uz 2012.gada 8.maija MK protokollēmuma Nr.25 26.§ 7.punktā noteikto, atļaujot veikt pēc 2012.gada 8.maija neatbilstoši veikto izdevumu un lauzto līgumu rezultātā atbrīvotā finansējuma pārdali ne vairāk kā 8 000 000 EUR apmērā.  Papildus MK noteikumu Nr.284 18.3.7., 19.1. un 25.punktā lietotais apzīmējums „lati” tiek aizstāts ar apzīmējumu „*euro*”, kā arī ir veikts pārrēķins no latiem uz *euro* atbilstoši Eiropas Savienības Padomes apstiprinātam valūtas maiņas kursam 1 EUR = 0,702804 LVL. Grozītā tiesību norma *euro* valūtā nav personām nelabvēlīgāka par sākotnējo tiesību normu latos, kā arī skaitliskās vērtības aizstāšana nerada vērā ņemamu negatīvu ietekmi uz valsts budžetu. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi MK noteikumos Nr.138, grozījumi MK noteikumos Nr.272, grozījumi MK noteikumos Nr.582 un grozījumi MK noteikumos Nr.887. |
| 2. | Cita informācija | 3.4.4.1.aktivitāte pieejamais ERAF finansējums netiek pārdalīts uz citām aktivitātēm, līdz ar to grozījumi darbības programmas „Infrastruktūra un pakalpojumi” papildinājumā nav nepieciešami. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Latvijas Investīciju un attīstības aģentūra (turpmāk – LIAA). |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta LIAA esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas II, III, V un VI sadaļa – projekts šīs jomas neskar.

Ekonomikas ministrs V.Dombrovskis

Vīza: valsts sekretārs M.Lazdovskis

08.10.2014 13:30

1073

A.Lagzdina

67013161, [Anda.Lagzdina@em.gov.lv](mailto:Anda.Lagzdina@em.gov.lv)